Selimus II (sultanus Ottomanicus)
Selimus II (natus die 30 Maii 1524; mortuus die 13 Decembris 1574) fuit sultanus Imperii Ottomanici ab anno 1566 usque ad suam mortem. Cum alcooli nimis indulgeret, cognomine Sarhoş Selim (Selimus bibulus) dictus est. Selimus primus sultanorum fuit, qui alteri, scilicet affini suo Sokollu Mehmed Pascha Supremo Veziro, res politicas ac rem militarem commisit.